fi fi fi fi fi fi fi fi fi fi it fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi id fi fi fi fi fi fi fi fi fi fi fi fi th fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eu fi fi fi fi fi fi fi fi fi lv fi fi fi fi fi fi fi gu fi eo cs fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi it fi fi fi fi fi fi id fi fi th fi fi fi fi fi eu fi lv nl fi th it fi sv fi fi en fi cs fi fi fi fi fi fi fi fi fi fi fi fi ro sv fi fi en fi en ceb hu fi fi
Lähettänyt a-kh klo 19.51 2 kommenttia:
Tämä vuosi, toisin kuin edellinen, on ollut huono myyrävuosi, mutta kuvassa oleva pöllö ei myyriä jahtaa. Lajinmääritystä en osaa tehdä. Naapurissa, pihalintujen ruokintapaikalla, on helmipöllö odotellut lentävää hiukopalaa jo pari päivää. Suomen Birdlifen järjestämä pihalintujen bongaustapahtuma jatkuu. Kauanko pöllö jaksaa...
Kun kevätmyrsky käy, jääkuori halkeaa,
taas meri hengittää päin päivää valkeaa,
ja lokkiparvi viistää vetten yli.
Lähettänyt a-kh klo 6.49 Ei kommentteja:
perjantai 29. tammikuuta 2010
Aina on mukavaa nähdä, miten harmonisesti rakennukset asettuvat toistensa lomaan ilman julkisivulautakunnan määräyksiä.
Lähettänyt a-kh klo 16.40 4 kommenttia:
Arto sanoo, että saaressa ei ole koskaan huonoa säätä. Siinä hän on oikeassa. Pari päivää tuuli on piessyt lumituiskulla saarta. Tuulen tuoma lumi ei aina löydä tarttumapintaa: toisaalla on ovet tukkivia kinoksia, mutta toisaalla paljas maa. Aallot ovat rikkoneet jään saaren ympäriltä, mutta yhteysalus kulki eilen kaksi tuntia myöhässä. Juuri nyt on tuulta 8 m/s ja pakkasta 14 astetta, mutta ulkoluodoilla ei sää aina nöyrry sääennustusten mukaan. Toiveikkaana panen blogiin tyynen sään kuvia. Tosin "tyynelläkin säällä" ruoho taipuu. Vanhat kertovat, ettei ole tavatonta, että juhannussalon pystyttäjät ovat sonnustautuneet pilkkihaalareihin.
Lähettänyt a-kh klo 8.07 3 kommenttia:
Jos luotsiasema lopettaakin toimintansa Itämeren silmässä, ei luotsaus kuitenkaan lopu, vaan saari säilyy luotsien vaihtopaikkana. Näin kertoili muuan luotsi, joka Nötön kohdalla loikkasi luotsikutterista yhteysalukseen.
Lähettänyt a-kh klo 0.43 Ei kommentteja:
torstai 28. tammikuuta 2010
Aallot hiovat ikikalliota. Tuulen nopeus on 14 m/s ja lumimyräkkä miltei tukkii saaren. Pakkasta on 13 astetta, mikä ei tuulen kanssa ole vähän. Vesi on Saaristomerellä puoli metriä alle normaalikorkeuden ja saattaa paikoin laskea lisää voimakkaan itätuulen työntämänä.
Lähettänyt a-kh klo 20.23 2 kommenttia:
maanantai 25. tammikuuta 2010
Finnpilotin terassi talviasuisena. Kottikärryt ovat maitorattaiden ohella saarelaisten tärkeä apuneuvo.
Lähettänyt a-kh klo 6.34 3 kommenttia:
Hieman modernisoitu malli vanhoista maitorattaista on jalan kulkevan saarelaisen tavallisin tavarankuljetin kotoa satamaan ja takaisin.
Lähettänyt a-kh klo 6.15 Ei kommentteja:
sunnuntai 24. tammikuuta 2010
Saaren aavanpuoleisen rannan kivet ja kallio ovat saaneet jääkuoren. Sinnikäs pakkanen ja heikko tuuli ovat edesauttaneet meren jäätymistä laivaväylällä siinä määrin, että rannikon pääsaarten tuntumassa yhteysaluksella on jo ongelmia.
Lähettänyt a-kh klo 21.28 Ei kommentteja:
Aamuaurinko punasi saarnipuun. - Viisikymmentä vuotta sitten saarella ei ollut juuri muita puita kuin asukkaiden istuttamat, kertoi 50 vuotta sitten saarelle muuttanut.
Kuvan saarni on istutettu 1800-luvun lopulla.
Kallioisella ja kivikkoisella saarella ei ole paljon kasvupohjaa puustolle. Leppä, pihlaja ja kataja ovat puuston pioneereja.
Pakkasta on saarella nyt 5 astetta ja etelätuulta 4 m/s. Helsingissä paukkuu 21 asteen pakkanen ja jossain on vielä kylmempää.
Lähettänyt a-kh klo 11.49 6 kommenttia:
lauantai 23. tammikuuta 2010
Tänään oli aurinkoinen päivä. Tuuli puhalteli eteläkaakosta vain noin 4 m/s, mikä oli otollista luotojen suojaaman pohjoisrannan jäätymiselle. Pakkasta on viitisen astetta. Jäälle ei toistaiseksi ole menemistä eikä jäästä ole haittaa luotsikuttereille. Saaren eteläpuolella meri on avoin ja lainehtiva taivaanrantaan asti.
Käpytikka koputteli puita ja varpuspöllö jahtasi tiaisia. Pohjoisrannan sulan reunalla köyristeli laulujoutsenpari.
Lähettänyt a-kh klo 21.08 3 kommenttia:
perjantai 22. tammikuuta 2010
Tästäkään vuodesta ei taida tulla jäävuotta, jolleivät säät aivan mahdottomiksi heittäydy. Tänään tuuli puhaltelee navakasti kaakosta ja pakkasta on seitsemän astetta. Etäältä kantautuu aaltojen kohina. Jäistä ei ole saaristossa pelkästään iloa, sillä jää saattaa estää yhteysaluksen pääsyn laituriin, vaikka se kulkisi jäänmurtajan avustamana. Jäätä on tännepäin väylällä vielä Berghamnin jälkeenkin. Se edistää pikkupetojen ja saalisriistan leviämistä saarille. Hufvudstadsbladetissa oli 1959 uutinen: "Hyvälihainen saaliseläin on äskettäin ilmaantunut Jurmoon. Sitä esiintyy melko runsaasti ja se on nimeltään jänis."
Lähettänyt a-kh klo 16.48 Ei kommentteja:
keskiviikko 20. tammikuuta 2010
Ohessa vielä huurrepäivien kuvia. Kallioille muodostui ikään kuin sokerikuorrutus. Huurre on jo karissut puista ja lunta satanut lisää. On kiinnostavaa seurata, millaiseksi saariston talvi muodostuu, kun nyt pitkästä aikaa on lunta ja vähän jäätäkin. Vesi on edelleen poikkeuksellisen alhaalla, joten yhteisalus ei pysty rantautumaan Jurmoon. Joitakin laulujoutsenia talvehtii saarten liepeillä. PS. Laivan pääsy laituriin ei johdu pelkästään vedenpinnan alhaisuudesta, vaan siitäkin, että aallonmurtajasta on vyörynyt kiviä laivaväylälle.
Lähettänyt a-kh klo 22.08 6 kommenttia:
tiistai 19. tammikuuta 2010
Luotsikuttereille oli tänä aamuna käyttöä. Luotsaamisella on vuosisataiset perinteet tässäkin saaressa, jonka karikkoista ympäristöä sanotaan laivojen hautausmaaksi. Merenkulun välineistö on parantunut ja luotsitoiminnan lopettamisesta huhuillaan täälläkin, mutta voi käydä huonostikin, jos luotsaus täydentävänä turvallisuusjärjestelmänä loppuu. Luotsikutterit ovat myös saariston asukkaiden turvallisuustekijä vaikkapa sairaustapauksissa. Luotsiasemalla on ensihoitovalmius. Yhteysalus on reitillään neljästä viiteen tuntia, mutta luotsikutteri taittaa matkan luotisuoraan liki tunnissa. Kriisitilanteissa tulee saarelle helikopteri.
Lähettänyt a-kh klo 15.16 6 kommenttia:
maanantai 18. tammikuuta 2010
Saariston talvi on rauhaa kaipaaville otollista aikaa. Aaltojen pauhukin on hiljaisuuden ääni. Kevään edistyminen tuo saarelle lintujen tarkkailijoita, mutta vasta keskikesällä laituripaikat täyttyvät veneistä. Elokuussa ne tyhjenevät koulujen lukukausien alkaessa.
Lähettänyt a-kh klo 16.57 6 kommenttia:
Tilhet liikkuvat parvissa ja niitä on saaressa runsaasti. Saaren lintulajisto nousee likelle kolmensadan, mutta enin osa siivekkäistä on tietenkin muuttomatkalaisia. Halvalla kittilasilla ikkunan läpi otetut "lähikuvat" eivät ole hääppöisiä, mutta kyllä niistä linnun tunnistaa. Valituksia kuvien rakeisuudesta ei oteta huomioon.
Lähettänyt a-kh klo 14.16 4 kommenttia:
keskiviikko 13. tammikuuta 2010
Tuuleton sää jatkuu. Sataa ohuita huurrehitusia. Ylhäällä olevassa kuvasarjassa on saaren suurin irtolohkare, jota nimitetään rakkaudenkiveksi, koska se antoi jonkinlaisen näkösuojan seurusteleville pareille tuolloin perin karulla kalliosaarella. Viime kesänä taideteollisen oppilaitoksen opiskelijat rakensivat sen viereen penkin. Kiven vieressä oleva pömpeli on hylsyistä päätellen toiminut ainakin haulikkomiesten ampumakoppina. Nyt saarella ammuskellaan vain kiikarein ja kameroin.
Lähettänyt a-kh klo 17.11 8 kommenttia:
tiistai 12. tammikuuta 2010
Saaren kasvusto on matalaa vähäistä runkopuustoa lukuun ottamatta, mutta yhtä kaikki huurre kaunistaa kallioita, matalia katajia ja kesän jäljiltä pystyyn jääneitä ruovikoita, heinätuppaita ja talventörröttäjiä.
Lähettänyt a-kh klo 19.26 4 kommenttia:
Uudemmat tekstit Vanhemmat tekstit Etusivu
Teema: Yksinkertainen. Sisällön tarjoaa Blogger.